Antsla Valla Kultuurikeskus

Antsla Acoustic. Öösorr
2023-04-21 20:00 - 22:00 (Europe/Helsinki) | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Acousticul on au tuua meie publikule kohalike juurtega muusikalist kollektiivi Öösorr, kes on oma nime saanud Eestis elava linnu järgi.

Inspiratsiooni muusikat teha saavad bändiliikmed loodusest, elust enesest ja unenägudest.

Mängivad Priit Öövel – kitarr, laul; Aare Pai – kitarr, laul; Sulliwan – löökriistad; Clint – basskitarr.

Vaata ka: https://www.facebook.com/people/Öösorr/100063669575164/?locale=et_EE

Näitus "Kõva kivi pehmus. Aado Algvere ehtekunst"
2023-04-21 15:00 - 2023-05-31 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Aado Algvere on juveliir ja metallikunstnik, kes elab ja töötab Hiiumaal. Tema eriline ja loov lähenemine pool- vääriskividele, mida tegelikult kõikjal Eestis leida võib, on temast teinud hinnatud ja armastatud ehtekunstniku.
Fotonäitusel on Hiiumaa daamid kandmas hiiumaist Aado Algvere ehtekunsti. Fotod pildistas Kerttu Kruusla.
Vaata ka: https://www.facebook.com/Algvere.Jewellery

Jürikuu Liigutused
2023-04-20 18:00 - 19:30 | Antsla Kultuurikeskus, Kooli tee 19, Antsla, Võrumaa, 66403, Eesti
Liikumisaasta kutsub Sind osalema!
Aktiivse liikumise osalemise osavõtuks pane kokku meeskond, kellest igaüks valmis erinevaks tegevuseks:

kõndima
kepikõndi tegema
jooksma
jalgrattaga sõitma

Alle-Saija Teatritalu ETENDUS "Daamide õnn"
2023-04-18 20:00 | Uue-Antsla Rahvamaja, Uue-Antsla, Antsla vald, Võrumaa, Eesti
See on lugu kauplemisest, rahast ja võimust. Kauplemisest kaupadega, kuid ka inimsuhetega. “Daamide Õnn” on kaubamaja, mis odavmüükide ja osava reklaamiga ümberringi olevad pikaaegsed väikepoed välja suretab ja nende arvelt oma võimu laiendab, rajades teed massikaubandusele ja tarbimiskultusele. See on ühtlasi lugu noore naise Denise’i kujunemisest kaubandusvõitluse ja muutunud kauplemistavade maailmas. Vana versus uus, staatiline versus dünaamiline. Lõpuks võidab majandusloogika kohaselt ikkagi vajadus muutuda ja aja muutunud nõudmistega sammu pidada. Ainus, mis majandusloogikale ei taha alluda, on süda.

Autor: Émile Zola. Dramatiseerija, lavastaja ja kunstnik: Ingrid Ulst. Koreograaf: Andre Laine. Heli-ja valguskunstnik: Hanno Teppo.
Laval: DORIS PAVLOV (Denise), ARGO PEETMAA (Octave Mouret), IMBI PALLO (proua Aurélie), HEIKI LILL (Bouthemont), JAANIKA ULST või MERIKE TORM (Clara Prunaire), TIINA NEEVE või MERIKE TORM (Marguerite Vadon), MEELIS VAHTRAMÄE (Baudu / Parun Hartmann), LIIVIA VAAS (Henriette Desforges), HELIN VILL või KARIN ULST (krahvinna de Boves), INGRID ULST (proua Marty).

Etendus on kahes vaatuses. Pilet 10 EUR, sooduspilet 8 EUR (pensionärid ja õpilased).
Piletite e- pood: https://alle-saija-pood.voog.com/piletid/etendused/daamide-onn-18-04-2023-kl-20-00

Vallavillak
2023-04-18 18:00 - 19:00, 2023-04-04 18:00 - 19:00, 2023-03-21 18:00 - 19:00 | Võrumaa
Meelelahutuslik mälumäng, kus saad oma teadmisi proovile panna erinevatel teemadel.

KINO "Apteeker Melchior. Timuka tütar"
2023-04-17 19:00 - 20:35 | Tsooru Rahvamaja, Tsooru, Antsla vald, Võrumaa, Eesti
Keskaegse põnevus-triloogia viimases filmis satub apteeker Melchiori naine Keterlyn jõhkra kallaletungi tunnistajaks. Tundmatu noormehe elu õnnestub päästa, kuid mälu kaotanud ohver ei tea, kes ta on ja kuidas enda jaoks võõrasse Tallinna sattus.
Sündmuskohalt leitud sõrmus juhatab Melchiori öise vennaskonna jälile, küsimusi tekitab ka laadapäeval esinenud veiderdajate trupp. Hirmuäratavad märgid vihjavad, et ohus pole üksnes tapmiskatsest toibuv tundmatu, vaid ka teda ravivad Melchior ja Keterlyn.
Samal ajal saabub linna inkvisiitor, keda teatakse halastamatu nõiakütina. Melchiori võime “surnutega kõneleda” ja nähtamatuid mõrvajälgi märgata on äratanud kahtluse, et tegemist võib olla ohtliku ketseriga. Ja kiriku vaenlase koht on tuleriidal…
Apteeker Melchiori triloogia põhineb raamatumüügi edetabelite tipust tuntud Apteeker Melchiori romaanidel. Stsenaristid Indrek Hargla, Elmo Nüganen ja Olle Mirme põimisid raamatutest tuntud tegelased ja sündmused täiesti uute, filmi jaoks loodud põnevate keerdkäikudega.

Filmi režissöör on Elmo Nüganen (Nimed marmortahvlil, 1944), tootjateks on Taska Film (O2, Fred Jüssi. Olemise ilu, Talve, Klassikokkutulek, Nimed Marmortahvlil, 1944), Nafta Films (O2, Supilinna salaselts), Apollo Film Productions (Talve, Vanamehe film, Soo, Kuulsuse narrid, Suvitajad) ja HansaFilm (Tõde ja õigus). Apteeker Melchiori filmid valmisid Eesti-Saksa-Läti-Leedu koostöös, kaastootjateks olid Maze Productions Saksamaalt, Film Angels Productions Lätist ja InScript Leedust. Operaator on Mihkel Soe, kunstnik Matis Mäesalu, monteerija Marion Koppel, helilooja Liina Sumera, eriefektide juht Jan Viljus.

Peaosades: Märten Metsaviir, Maarja Johanna Mägi, Alo Kõrve, Karl Robert Saaremäe, Ott Raidmets, Hele Kõrve, Andres Mähar, Jan Uuspõld.

KEVADINE PEREPÄEV vesnyankade, tantsu, näituse avamise, matka ja meisterdamisega
2023-04-16 12:00 - 14:30 | Uue-Antsla Rahvamaja, Uue-Antsla, Antsla vald, Võrumaa, Eesti
* Avame Urvaste Koduloomuuseumi näituse “Kotid ja peakatted läbi aegade”.
Näitust on võimalik vaadata veel ka 22. ja 23. aprillil kell 12-16
ja kokkuleppelistel aegadel.

* Võimalik on meisterdada endale armas päevalille ripats, mille saab riputada koti või mütsi külge.

* Teeme väiksese kevadmatka koos loodusgiid Tuuli Merimaaga, kes tutvustab meile kevadisi kasulikke taimi.

* Saame osa ukrainlaste kevade tervituse kontserdist.

* Kinnitame keha rahvuslike suupistetega ja maitsva taimeteega.

Oled oodatud osa saama!

Відкриття виставки і зустрічання весни
16 квітня о 12.00
Зустрічаємо весну чарівливими
УКРАЇНСЬКИМИ ВЕСНЯНКАМИ І ТАНЦЯМИ

Краєзнавчий музей Урвасте
ВІДКРИТТЯ ВИСТАВКИ
Сумки і головні убори крізь часи

НЕВЕЛИЧКА ПРОГУЛЯНКА
з екскурсоводом Туулі Мерімаа, яка познайомить нас з цілющими і поживними рослинами

ВИГОТОВЛЕННЯ КУЛОНІВ-СОНЯШНИКІВ
ПРИГОЩАННЯ НАРОДНИМИ ЗАКУСКАМИ
БЕЗКОШТОВНО
Мови заходу: естонська, українська та російська

Toimumist toetab ÜRO Pagulaste Ülemvoliniku Ameti (UNHCR) rahastatud Mondo projekt „Sunnitud rändEST: Katkestatud teekonnad, uued algused”

Keskpäevane pidu
2023-04-15 12:00 - 15:00 | Antsla Kultuurikeskus, Kooli tee 19, Antsla, Võrumaa, 66403, Eesti
Tantsu ja tralli eest hoolitseb Viljandi Pensionäride Liit
Naisansambel „Rukkilill“
Klubi „Meelespea“ naistantsurühm ja šketsgrupp.
Naistantsurühm „ Hõbelised“
Klubi „Rõõmsameelsed“ shougrupp ja šketsgrupp.
Pärna Talu lõõtsapoisid.
Üritust juhib muusik Piret Aus.

Aianduskoolitus Kristiina Kikkasega
2023-04-12 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Kursus sisaldab koolitusmaterjale, mis on köidetud, värvilised, pildimaterjal ja põhipunktid koolitusel toimunust.

INFO ja REGISTREERIMINE:
kultuur@antsla.ee
55648348

Teemad:
12.04.2023
* Milliseid pinnakatteid aias kasutada?
* Kuidas kujundada peenra servad?
* Kuidas vähendada väetiste ja kahjuritõrje vahendite kasutamist?
*Viljavaheldus/seltsilistaimed

Kes on Kristiina Kikkas?
Olles paarkümmend aastat hobiaednik ja omandanud praktilisi kogemusi, viis soov aiandusest rohkem teada ning kõike teadlikumalt ja lihtsamalt teha, õppima Räpina Aianduskooli, kus omandasin maastikuehitaja eriala ja Hiiumaa Ametikooli linnaaedniku erialale. Mul on 4. tase aianduses.
Tänavu asutasin oma ettevõtte Kristiina Iluaed OÜ, mis peamiselt tegeleb aiaprojektide koostamisega ja aiandusalase nõustamisega.

KINO "Taevatrepp"
2023-04-10 19:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
“Taevatrepp” on kirjanik ja režissöör Mart Kivastiku autorifilm, mis põhineb režissööri 2019. aastal ilmunud samanimelisel romaanil.

“Taevatrepp” on lugu ajast ja muusikast, sõprusest ning armastusest ja surmast, elust tänapäeval ja 70ndate lapsepõlves. Lugu saab alguse, kui oma viimsel hingetõmbel usaldab kunstnikust sõber filmi peategelasele Uule saladuse, kuidas käia minevikus. Uu on insener ja imedesse ei usu, aga trikk toimib. Minevikus on mõnus, igavene suvi, pikad juuksed, tüdrukud ja Jenkki näts. Tema päriselus on sügis, sõbrad on kibestunud, tüdrukud abielus ja isa raskelt haige. Kõige lõpuks peab Uu siiski otsustama, millises ajas oma elu edasi elada – mineviku suves või oleviku sügises.

Ajarändajast Uud kehastab täiskasvanuna Mait Malmsten ning noorena Timotheus Sammul. Teistes rollides teevad kaasa Raivo Trass (sõber Georg), Ivo Uukkivi (noor Georg), Rita Raave (Georgi abikaasa Ruth), Harriet Toompere (Uu abikaasa Tiuks), Tõnu Oja ja Kaarel Pogga (Uu sugulane Paul), Kersti Heinloo ja Lena Barbara Luhse (Pauli pruut Ülle), Kaie Mihkelson (Uu ema), Voldemar Kuslap (Uu isa), Külli Teetamm (noore Uu ema), Hannes Hermaküla (noore Uu isa), Taavi Teplenkov ja Rasmus Ermel (Uu sõber Doktor) jt.
Filmi režissöör ja stsenarist on Mart Kivastik, operaator Rein Kotov ja kunstnik Pille Jänes. Filmi tootis Filmivabrik ja produtsendid on Marju Lepp ning Manfred Vainokivi. Filmi levitab ACME Film. “Taevatrepp” linastub kinodes 3. märtsil 2023.

Munade värvimine looduslike materjalidega
2023-04-08 12:00 - 13:30 | Uue-Antsla Rahvamaja, Uue-Antsla, Antsla vald, Võrumaa, Eesti
8. aprillil teeme pühad värvilisemaks looduslike värvidega – sibulakoored, munad, rohulibled jmt.
Ootame mune värvima eriti lapsi, kellega koos katsetada traditsioonilisel moel munade värvimist.
Võta kodust kaasa sibulakoori, mustikaid, erksavärvilist lõnga

60+ võimlemine ja infotund
2023-04-05 12:00 - 14:00 | Uue-Antsla Rahvamaja, Uue-Antsla, Antsla vald, Võrumaa, Eesti

KINO "Taevatrepp"
2023-04-03 19:00 - 21:00 | Tsooru Rahvamaja, Tsooru, Antsla vald, Võrumaa, Eesti

Sümfooniline pärastlõuna Liivimaa Noorteorkestriga
2023-04-02 15:00 - 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Orkestris osalevad Antsla, Karksi-Nuia, Tõrva, Valka ja Valga muusikakoolide õpilased ja õpetajad.
Dirigendid Jose Page ja Anton Kogan

Tsooru mälumängur FINAAL
2023-04-02 14:00 - 15:00 | Tsooru Rahvamaja, Tsooru, Antsla vald, Võrumaa, Eesti
Pühapäeval 2. aprillil on mälumänguhuvilisi ootamas hooaja finaal.
Võistkond 3. liikmeline. Osalustasu 1 eur

Huumori ja tantsuõhtu - etendus "See ehe Eesti elu", tantsuks ansambel Tuulest Viidud
2023-04-01 20:00 - 2023-04-02 01:00 | Uue-Antsla Rahvamaja, Uue-Antsla, Antsla vald, Võrumaa, Eesti
Ootame huumori- ja tantsuõhtule!
Õhtu algab Sangaste teatri Rukki Narrid etendusega “See ehe Eesti elu”.
Autor ja lavastaja Marina Pulver. Osades Kärt Kooser, Ly Käärik, Maiken Kutsar, Anne Zimbrot, Annabel La Tuisk, Rait Elvet.
Tantsutab ansambel TUULEST VIIDUD.
Ansambel mängib tantsumuusikat. Kollektiiv tegutseb alates 2001 a.
Ansambli koosseisus kõlab kahehäälne laul, kitarrid, suupill, trompet, flügelhorn, mandoliin ja stuudios ettevalmistatud fonogrammid.
Kõige kaugem ja meeldejäävaim ülesastumine on ansamblil olnud Austraalias Melbourni Eesti seltsi 100 aastapäeva ballil ja EV aastapäeva pidu Clark Islandil Sydneys 2014 aasta veebruaris. Toetudes eelnevale infole meie väljarändest pōnevatesse paikadesse maailmas, oleme avatud kõikidele pakkumistele ja tuleme kuhu iganes kohale, kui kenasti kutsutakse.
Tuulest Viidud esitab läbi aegade tuntud tantsuviise meilt ja mujalt ning on eelkõige orienteeritud nõudlikule tantsupublikule.
Helinäited: https://www.youtube.com/watch?v=Ha-aZwhpx80
Kohtade broneerimine tel. 56686466 või uueantsla@antsla.ee
Piletid: Fienta https://fienta.com/et/tantsuohtu-ansambliga-tuulest-viidud-koos-etendusega-see-ehe-eesti-elu ja kohapeal

Antsla acoustic. Lonitseera ja Hellamaade pereansambel.
2023-03-31 20:00 - 23:00 | Antsla Kultuurikeskus, Kooli tee 19, Antsla, Võrumaa, 66403, Eesti
Märtsikuu acousticul astuvad teie ette kaks ansamblit:
Kohalik, õdedest ja vendadest koosnev, väga musikaalne ning rahvusvahelist tuntust koguv Hellamaade pereansambel.
Laval on esindatud pillid lõõtsast elektritrummini. Nautida saab ainult puhastest nootidest koosnevaid laulu-ja muusikapalasid.
Peaesinejaks on ansambel Lonitseera.
Alguses oli klaver, pärast oli luule. Või vahet polegi. Kaks aastat tagasi singer-songwriter projektist välja kasvanud ansambel Lonitseera üllatab kuulajat teravate laulutekstide ja tundliku koosmänguga, taotleb muretust, samas tundlikkust ja loomutruudust. Ruumi on nii siiraks südamepuisteks kui irvitamiseks. Siin räägitakse sildadest, kunstnikest, ressurssidest ja metsloomadest, ei häbeneta, ollakse siirad ja sütt täis. 2022. aasta kevadel ilmus nende esimene kauamängiv “Tapeet”.
Kaisa Kuslapuu – vokaal, klaver
Katariina Tirmaste – flööt, taustvokaal
Kristin Kaha – taustvokaal
Mart Nõmm – kontrabass
Tõnis Kirsipu – löökpillid
Piletid https://fienta.com/et/antsla-acoustic-lonitseera-ja-hellamaade-pereansambel hinnaga 10.-
Pileti hind kohapeal 15.-

MTÜ Müüdud Naer lasteetendus"Luukere Juhani juhtumised"
2023-03-31 10:00 - 11:00 | Antsla Kultuurikeskus, Kooli tee 19, Antsla, Võrumaa, 66403, Eesti
Lõbus lastelavastus luukere Juhanist, kes saadetakse kooli anatoomiaklassist Memme ja Taadu juurde metsatallu pensionile. Seal alles tõeline luukere-elu algab, sest vanavanemate lapselastel on talle palju toredaid ja naljakaid küsimusi. Kuidas luukere vannis ja saunas käib ning miks on voodi alla turvamehi vaja jne.
Lavastus põhineb Vana-Võromaalt pärit lastekirjaniku Triinu Laane samanimelisel raamatul, mi silmus 2020. aastal. Teos oli nomineeritud Kultuurkapitali kirjanduspreemiale ning sai Tartu lastekirjanduse auhinna laureaadiks.
Autor: Triinu Laan
Lavastaja ja dramatiseerija: Tarmo Tagamets
Kunstnik: Epp Margna
Muusikaline kujundaja ja helilooja: Vootele Ruusmaa
Näitlejad: Markus Truup, Agu Trolla, Maive Käos
Lavastus on sobilik 4-10-aastastele lastele ja kõigile sõbralikele teatrisõpradele.
Pileti hind 9 €.

Aianduskoolitus Kristiina Kikkasega
2023-03-29 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Kursus sisaldab koolitusmaterjale, mis on köidetud, värvilised, pildimaterjal ja põhipunktid koolitusel toimunust.

INFO ja REGISTREERIMINE:
kultuur@antsla.ee
55648348

Teemad:
29.03.2023
* Kõrreliste kasutamine aiakujunduses
* Lilleniidu rajamine koduaeda

Kes on Kristiina Kikkas?
Olles paarkümmend aastat hobiaednik ja omandanud praktilisi kogemusi, viis soov aiandusest rohkem teada ning kõike teadlikumalt ja lihtsamalt teha, õppima Räpina Aianduskooli, kus omandasin maastikuehitaja eriala ja Hiiumaa Ametikooli linnaaedniku erialale. Mul on 4. tase aianduses.
Tänavu asutasin oma ettevõtte Kristiina Iluaed OÜ, mis peamiselt tegeleb aiaprojektide koostamisega ja aiandusalase nõustamisega.

PINKSIPÜHAPÄEV
2023-03-26 12:00 - 15:00 | Tsooru Rahvamaja, Tsooru, Antsla vald, Võrumaa, Eesti
Võimalus sportlikult oma kehale ja hingele rõõmu pakkuda mängidest lauatennise võistlust.

Ühiskokkamine
2023-03-26 11:00 - 14:00 | Uue-Antsla Rahvamaja, Uue-Antsla, Antsla vald, Võrumaa, Eesti
Magusad ja soolased keedutaignast küpsetised.
Juhendab Hanna Bergmann.

Kino ,,Kapten Volkonogovi põgenemine"
2023-03-23 19:00 - 20:30 | Tsooru Rahvamaja, Tsooru, Antsla vald, Võrumaa, Eesti
Kapten Fjodor Volkonogov, austatud ja sõnakuulekas nõukogude korrakaitsja, näeb kogemata pealt, kuidas ta kolleege on asutud kahtlasel moel küsitlema. Aimates, et tema enda kord on varsti käes, otsustab ta põgeneda ning on varsti tagaaetav, keda üritavad tabada ta endised kaaslased. Haavatava ja lootuse kaotanuna saab Fjodor aru, millises vägivallaskeemis ta on osaline olnud. Ühtäkki saab ta teate põrgust: pärast surma on ta määratud igavestesse piinadesse. Ainus viis seda vältida, on kahetseda pattu ja leida vähemalt üks inimene, kes talle andestab. Aeg hakkab aga lõppema ja inimjaht jõuab üha lähemale…
Žanr: Draama, triller, põnevus, õudusfilm
Režissöör: Nataša Merkulova, Aleksey Chupov
Tootja: Homeless Bob Production
alla 12a. mittesoovitatav

Sügismeloodia 30
2023-03-23 15:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
23 märts tähistab Antsla Kultuurikeskuses tegutsev eakateklubi Sügismeloodia oma 30 aasta juubelit.
Sügismeloodia liikmed laulavad, tantsivad ja mängivad pilli ning käivad koos iga nädal.
Tule sünnipäevale!

Rahatarkuse koolitus
2023-03-22 17:30 - 19:00 | Uue-Antsla Rahvamaja, Uue-Antsla, Antsla vald, Võrumaa, Eesti
22. märtsil tuleb Uue-Antsla rahvamajja rahatarkuse teemadel rääkima pikaajaliste kogemustega majandusnõustaja Annika Rau.

Toimub kaks koolitust, et võimaldada parem ligipääs erinevatele sihtgruppidele:

❗️kell 11.00 (eelkõige eakatele suunatud teemadega, vajadusel organiseerime Antslast bussi, kuid palume oma transpordivajadusest teada anda allpoolt toodud kontaktidel)

Õhtupoolne koolitus toimub
❗️kell 17.30

Teema on väga aktuaalne – kuidas toimub pärimine, kuidas tänapäeval üldse toime tulla, kuidas paremini planeerida jmt.

Palun infot igal heal moel jagada ja eakate puhul anda teada, kas on vajalik transpordi korraldus Antslast Uue-Antslasse.

—
Korraldaja kontaktid:
Pille Raudam
Haridusnõunik
tel: 78 28 622, mob: 53015032
Antsla vallavalitsus

Rahatarkuse koolitus eakatele
2023-03-22 11:00 - 13:00 | Uue-Antsla Rahvamaja, Uue-Antsla, Antsla vald, Võrumaa, Eesti
22. märtsil tuleb Uue-Antsla rahvamajja rahatarkuse teemadel rääkima pikaajaliste kogemustega majandusnõustaja Annika Rau.

❗️kell 11.00 (eelkõige eakatele suunatud teemadega, vajadusel organiseerime Antslast bussi, kuid palume oma transpordivajadusest teada anda allpoolt toodud kontaktidel)

Teema on väga aktuaalne – kuidas toimub pärimine, kuidas tänapäeval üldse toime tulla, kuidas paremini planeerida jmt.

Palun infot igal heal moel jagada ja eakate puhul anda teada, kas on vajalik transpordi korraldus Antslast Uue-Antslasse.

—
Korraldaja kontaktid:
Pille Raudam
Haridusnõunik
tel: 78 28 622, mob: 53015032
Antsla vallavalitsus

Aianduskoolitused Kristiina Kikkasega
2023-03-15 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Kursus sisaldab koolitusmaterjale, mis on köidetud, värvilised, pildimaterjal ja põhipunktid koolitusel toimunust.

INFO ja REGISTREERIMINE:
kultuur@antsla.ee
55648348

Teemad:
15.03.2023
* Kuidas valida aeda kujundusstiil, luua erinevad aiaruumid?
* Kuidas juba olemasolevat aeda muuta lihtsate muutuste abil?
* Kuidas kasutada vaateid, mis avanevad aiast väljaspool?
* Kuidas muuta oma aed lihtsalt hooldatavaks?
* Millal on õige aeg istutada?
* Erinevate kaitsekangaste kasutamine.
* Millal me võime sellega kahju teha?

Kes on Kristiina Kikkas?
Olles paarkümmend aastat hobiaednik ja omandanud praktilisi kogemusi, viis soov aiandusest rohkem teada ning kõike teadlikumalt ja lihtsamalt teha, õppima Räpina Aianduskooli, kus omandasin maastikuehitaja eriala ja Hiiumaa Ametikooli linnaaedniku erialale. Mul on 4. tase aianduses.
Tänavu asutasin oma ettevõtte Kristiina Iluaed OÜ, mis peamiselt tegeleb aiaprojektide koostamisega ja aiandusalase nõustamisega.

Eakate võimlemine
2023-03-15 12:00 - 14:00 | Uue-Antsla Rahvamaja, Uue-Antsla, Antsla vald, Võrumaa, Eesti
Juhendab Piia Künnapuu (pereõde Sangastest). Peale võimlemist jututund kohvilaua taga.
Osalustasu 2+3 eurot.

Emakeeleõhtu
2023-03-14 17:30 - 18:30 | Võrumaa
Emakeelepäevale pühendatud õhtu, kus vestleme Epp Petronega raamatutest ning kõlavad ka luule- ja lauluread noorte esitluses
